ประกาศคณะกรรมการจัดรูปที่ดินจังหวัดพิจิตร ที่ 1/2550 เรื่อง การจัดให้ที่ดินซึ่งถูกถอนสภาพจากการใช้สาธารณสมบัติของแผ่นดินสำหรับพลเมืองใช้ร่วมกัน ในเขตท้องที่ตำบลคลองคูณ อำเภอตะพานหิน จังหวัดพิจิตร ตามพระราชกฤษฎีกากำหนดเขตที่ดินในท้องที่ตำบลวังสำโรง ตำบลวังหว้า ตำบลห้วยเกตุ ตำบลทับหมัน ตำบลคลองคูณ และตำบลไทรโรงโขน อำเภอตะพานหิน จังหวัดพิจิตร ให้เป็นเขตโครงการจัดรูปที่ดิน พ.ศ. 2528 คงเป็นที่ดินอันเป็นสาธารณสมบัติของแผ่นดิน สำหรับพลเมืองใช้ร่วมกัน ต่อไป

ประกาศคณะกรรมการจัดรูปที่ดินจังหวัดพิจิตร
ที่ ๑/๒๕๕๐
เรื่อง
การจัดให้ที่ดินซึ่งถูกถอนสภาพจากการใช้สาธารณสมบัติของแผ่นดินสำหรับพลเมืองใช้ร่วมกัน
ในเขตท้องที่ตำบลคลองคูณ
อำเภอตะพานหิน จังหวัดพิจิตร ตามพระราชกฤษฎีกากำหนดเขต
ที่ดินในท้องที่ตำบลวังสำโรง
ตำบลวังหว้า ตำบลห้วยเกตุ ตำบลทับหมัน ตำบลคลองคูณ และ
ตำบลไทรโรงโขน
อำเภอตะพานหิน จังหวัดพิจิตร ให้เป็นเขตโครงการจัดรูปที่ดิน พ.ศ. ๒๕๒๘
คงเป็นที่ดินอันเป็นสาธารณสมบัติของแผ่นดิน
สำหรับพลเมืองใช้ร่วมกัน ต่อไป
 

ตามที่ได้ประกาศใช้บังคับพระราชกฤษฎีกากำหนดเขตที่ดินในท้องที่ตำบลวังสำโรง
ตำบลวังหว้า ตำบลห้วยเกตุ ตำบลทับหมัน ตำบลคลองคูณ และตำบลไทรโรงโขน อำเภอตะพานหิน
จังหวัดพิจิตรให้เป็นเขตโครงการจัดรูปที่ดิน พ.ศ.๒๕๒๘
อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันที่อยู่ในเขตโครงการจัดรูปที่ดินตามพระราชกฤษฎีกาดังกล่าว
ถูกถอนสภาพการเป็นสาธารณสมบัติของแผ่นดิน
และตกเป็นทรัพย์สินของกระทรวงเกษตรและสหกรณ์
เพื่อใช้ในการจัดรูปที่ดินตามความในมาตรา ๔๓ (๑)
แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗
บัดนี้ทางราชการได้ดำเนินการจัดรูปที่ดินในเขตโครงการจัดรูปที่ดิน
ตามพระราชกฤษฎีกาดังกล่าวเสร็จแล้ว
สมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน
ต่อไป

ฉะนั้น
อาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗ ประกอบกับมติคณะกรรมการจัดรูปที่ดินจังหวัดพิจิตร ในการประชุมครั้งที่
๑/๒๕๔๙ เมื่อวันที่ ๑๕ กุมภาพันธ์ พ.ศ. ๒๕๔๙
ด้วยความเห็นชอบของคณะกรรมการจัดรูปที่ดินกลาง ในการประชุมครั้งที่ ๑/๒๕๕๐ วันที่
๑๗ สิงหาคม ๒๕๕๐
จึงประกาศให้ที่ดินที่อยู่ในเขตโครงการจัดรูปที่ดินตามพระราชกฤษฎีกาดังกล่าว จำนวน
๑๑ แปลง ดังปรากฏรายละเอียดตามบัญชีที่ดินและภายในแนวเขตตามแผนที่ท้ายประกาศนี้
คงเป็นที่ดินอันเป็น สาธารณสมบัติของแผ่นดินสำหรับพลเมืองใช้ร่วมกัน ต่อไป

ทั้งนี้
ตั้งแต่บัดนี้เป็นต้นไป[๑]


ประกาศ
ณ วันที่ ๙ ตุลาคม พ.ศ. ๒๕๕๐
ปรีชา เรืองจันทร์
ผู้ว่าราชการจังหวัดพิจิตร
ประธานกรรมการจัดรูปที่ดินจังหวัดพิจิตร
[เอกสารแนบท้าย]

๑.
บัญชีที่สาธารณสมบัติของแผ่นดินท้ายประกาศคณะกรรมการจัดรูปที่ดินจังหวัดพิจิตร ที่
๑/๒๕๕๐
๒.
แผนที่ท้ายประกาศคณะกรรมการจัดรูปที่ดินจังหวัดพิจิตร ที่ ๑/๒๕๕๐

(ดูข้อมูลจากภาพกฎหมาย)



















วัชศักดิ์/จัดทำ
๒๖ กุมภาพันธ์
๒๕๕๑

ศิรวัชร์/ปรับปรุง
๒๖ กรกฎาคม ๒๕๖๐

[๑]
ราชกิจจานุเบกษา เล่ม ๑๒๕/ตอนพิเศษ ๓๘ ง/หน้า ๑๒๓/๒๒ กุมภาพันธ์ ๒๕๕๑